**Nyírkarász község Képviselőtestületének 2019. május 2 napján (csütörtök) 12.00 órakor tartott testületi ülésének**

1. jegyzőkönyve,-
2. tárgysorozata,-
3. határozat: 31- /2019.

Száma: I/151-9/2019.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés a Nyírkarászi Óvoda intézményvezetői álláspályázat kiírására

Előadó: Szalmási József polgármester

3.) Előterjesztés Eseti Bizottság létrehozásáról a Nyírkarászi Óvoda intézményvezető pályázati eljárás lefolytatásához

4.) Előterjesztés Nyírkarászi Földvár Kft 2018. évi éves beszámolójának elfogadására

Előadó: Szalmási József polgármester

Egyebek

Nyírkarász, 2019. május 2.

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2019. május 2 napján (csütörtök) 12.00 órakor tartott testületi ülésén.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Kovács Sándorné, Szabó Imre önkormányzati képviselők

*Tanácskozási joggal: Matyi Andrásné jegyző*

Kapin Mihály, Dudás Béláné önkormányzati képviselő jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Szalmási József javasolta a napirendi pontok elfogadását. A Képviselőtestület a napirendi pontokat 5 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**31/2019.(V.2.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Balogh József és Csordás Zoltánné önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés a Nyírkarászi Óvoda intézményvezetői álláspályázat kiírására**

Előadó: Szalmási József polgármester

Szalmási József polgármester tájékoztatta a jelenlévőket, hogy 2019. július 31 napjával megszűnik a Nyírkarászi Óvoda intézményvezetője Benkő Miklósné magasabb vezetői megbízása. A nemzeti köznevelésről szóló 2011. évi CXC. törvény 67. § (7) bekezdése értelmében az intézményvezető kiválasztása – ha e törvény másképp nem rendelkezik – nyilvános pályázat útján történik. A tervezet szerinti meghatározott tartalommal. Szerinte a pályázat kiírása esetén, minden bizonnyal lesz több pályázó. A Képviselőtestület részétől ki hogy van a jelenlegi vezetővel megelégedve, azt nem tudja, saját maga véleménye szerint, van előnye és hátránya is. Szerinte a dolgozók 2/3- a biztosan támogatja a jelenlegi vezetőt. Matyi Andrásné jegyző felhívta a figyelmét, hogy mellőzhető a pályázat kiírása. Megkérte Matyi Andrásné jegyzőt, tájékoztassa erről a Képviselő-testületet.

Matyi Andrásné jegyző: Az Nktv.-ben foglaltak szerint a pályázat mellőzhető, ha az intézményvezető ismételt (második magasabb vezetői megbízás) megbízásával a fenntartó és a nevelőtestület egyetért.

Egyetértés hiányában, továbbá az intézményvezető harmadik és további megbízási ciklusát megelőzően a pályázat kiírása kötelező. A 326/2013. (VIII. 30.) Korm. rendelet 22. § (3) bekezdése értelmében az Nktv. 67. § (7) bekezdésében foglaltak szerinti nyilvános pályázat kiírása nélküli magasabb vezetői megbízás akkor adható, ha azzal a nevelőtestület legalább kétharmada egyetért. A fenntartói írásbeli kezdeményezés nevelőtestületnek történő átadásától számított legalább tizenöt napot kell biztosítani a nevelőtestületi egyetértő nyilatkozat megadására. Tekintettel arra, hogy a Nyírkarászi Óvoda vezetője Benkő Miklósné az első vezetői ciklusát tölti a fenti jogszabályi rendelkezés értelmében a magasabb vezetői feladatokkal való ismételt megbízása (magasabb vezetői megbízás első meghosszabbítása) pályázati eljárás nélkül is történhet, amennyiben az óvoda nevelőtestülete, valamint a Képviselő-testület a pályázat mellőzésével, a pályázat nélküli ismételt megbízással egyetért. Ha ezt az opciót választja a Képviselőtestület, a nevelőtestületi vélemény beérkezése után hozza meg a fenntartó a döntését.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYIRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**32/2019.(V.2.)**

**h a t á r o z a t a**

**Nyírkarászi Óvoda intézményvezetői munkakör betöltéséről**

*-pályázati kiírás nélkül-*

**Nyírkarász Községi Önkormányzat Képviselő-testülete**

1. a nemzeti köznevelésről szóló 2011. évi CXC. törvény 67. § (7) bekezdésében, valamint apedagógusok előmeneteli rendszeréről és a közalkalmazottak jogállásáról szóló 1992. éviXXXIII. törvény köznevelési intézményekben történő végrehatásáról szóló 326/2013.(VIII. 30.) Korm. rendelet 22. § (3) bekezdésében foglaltak alapján a **Nyírkarászi Óvoda intézményvezetőjét, Benkő Miklósnét pályázati eljárás lefolytatása nélkül meg kívánja bízni újabb (első megbízás meghosszabbítása) 5 évre – 2019.augusztus 1 napjától 2024. július 31 napjáig - magasabb vezetői feladatok ellátásával.**
2. felkéri a Polgármestert, hogy az **ismételt magasabb vezetői megbízással való** a nemzeti köznevelésről szóló 2011. évi CXC. törvény 67. § (7) bekezdésében, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet 22. § (3) bekezdésében meghatározott **nevelőtestületi egyetértés beszerzéséről gondoskodjon.**

Határidő: 2019. május 22.

Felelős: Képviselőtestület (1.pont), Szalmási József polgármester (2.pont)

**Tárgy: (3.tsp.) Előterjesztés Eseti Bizottság létrehozásáról a Nyírkarászi Óvoda intézményvezető pályázati eljárás lefolytatásához**

Előadó: Szalmási József polgármester

Szalmási József polgármester az előzőek alapján kijelentette, hogy a 3. napirendi pont tárgytalan, nem releváns.

**Tárgy: (4.tsp.) Nyírkarászi Földvár Kft 2018. évi éves beszámolójának elfogadására**

Előadó: Szalmási József polgármester

Szalmási József polgármester tájékoztatta a jelenlévőket, hogy a Kft. 2018 évben veszteséges, ennek pusztán az az oka, hogy a megvásárolt fa készletként van nyilvántartva, ezen kívül Tao-t sem kell fizetni.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

## KÉPVISELŐTESTÜLETÉNEK

**33/2019.(V.2.)**

**h a t á r o z a t a**

**Nyírkarászi Földvár Kft 2018. évi éves beszámolójának elfogadására**

**A Képviselőtestület,** mint a Nyírkarászi Földvár Kft taggyűlésének hatáskörét gyakorlója

1.) elfogadja a Nyírkarászi Földvár Kft tevékenységéről szóló 2018. évi éves beszámolóját.

2.) felkéri az ügyvezetőt a szükséges intézkedések megtételére.

Határidő: azonnal

Felelős: ügyvezető

E g y e b e k:

*Szalmási József polgármester tájékoztatta* a jelenlévőket, hogy megkeresték őt a Kisvárdai Tűzoltóság és Rendőrség részéről abból a célból, hogy a két szerv jutalmazni kíván két nyírkarászi dolgozóját kimagasló teljesítményért és ehhez hozzájárulást kérnek vásárlási utalvány formájában. Természetesen így azt a Nyírkarász Községi Önkormányzat nevében kapnák meg. A Tűzoltóság Kocserha Zoltánt szeretné jutalmazni, a Rendőrség még nem közölte a jutalmazni kívánt személy nevét.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

## KÉPVISELŐTESTÜLETÉNEK

**34/2019.(V.2.)**

**h a t á r o z a t a**

**Kisvárdai Tűzoltóság és Rendőrség támogatásáról**

**Nyírkarász Községi Önkormányzat Képviselő-testülete**

döntött, vásárlási utalvány formájában 50.000,- Ft, azaz ötvenezer forint értékben támogatja a Kisvárdai Hivatásos Tűzoltó-parancsnokság és a Kisvárda Rendőrkapitányság szerveket két nyírkarászi dolgozó jutalmazása céljából.

Határidő: azonnal

Felelős: Képviselőtestület

*Szalmási József polgármester tájékoztatta* a jelenlévőket, hogy a önkormányzatok rendkívüli támogatása pályázat benyújtásához szükség van az azt jóváhagyó határozatra.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**35/2019. (V.2.)**

**h a t á r o z a t a**

**„önkormányzatok rendkívüli támogatása” pályázat benyújtásáról**

**Nyírkarász Községi Önkormányzat Képviselő-testülete:**

1.)A belügyminiszter és a nemzetgazdasági miniszter által meghirdetett, a Magyarország 2019. évi központi költségvetéséről szóló 2018. évi L. törvény 3. melléklet I.7. pont és az I.10. pont alapján 2019 költségvetési évben támogatási kérelmet nyújt be a „Önkormányzatok rendkívüli támogatása”-ra a következők szerint:

A települési önkormányzatok rendkívüli támogatása a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál.

2.)Felhatalmazza a polgármestert és a jegyzőt a pályázat benyújtására.

Felelős: Képviselőtestület

Határidő: folyamatos

*Szalmási József polgármester tájékoztatta* a jelenlévőket, hogy a Magyar Energetikai és Közmű-szabályozási Hivatal határozataiban kötelezte Baktalórántháza Város Önkormányzatát, mint ellátásért felelősök képviselőjét, hogy a 2019-2033 évekre vonatkozó Gördülő Fejlesztési Terv beruházási részét nyújtsa ba.

A tervet mind az ivóvíz, mind a szennyvíz víziközmű-rendszer vonatkozásában elkészíttettük. Az érintett településeknek (Nyírjákó, Laskod, Nyírkércs, Petneháza, Nyírkarász) csupán annyi a feladatuk, hogy a benyújtáshoz feltételként szükséges képviselő-testületi határozatban a két tervet jóváhagyja.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**36/2019. (V.2.)**

**h a t á r o z a t a**

**Gördülő Fejlesztési Terv beruházási tervrészének elfogadásáról**

**Nyírkarász Községi Önkormányzat Képviselő-testülete:**

1.) mint a 11-02325-1-006-00-00 kóddal rendelkező BLH-IV megnevezésű víziközmű-rendszer ellátásért felelős a 2019-2033 tervezési időszakra, a szennyvíz és az ivóvíz víziközmű-szolgáltatási ágazatokra vonatkozó Gördülő Fejlesztési Terv beruházási tervrészét áttanulmányozta, annak tartalmát elfogadja, azt jóváhagyja.

2.) felhatalmazza Baktalórántháza Város Önkormányzatát, mint Ellátásért Felelősök Képviselőjét és a Gördülő Fejlesztési Terv elkészítőjét, hogy azt a Magyar Energetikai és Közmű-szabályozási Hivatal felé nyújtsa be.

Felelős: Képviselőtestület

Határidő: 2019. május 15.

A továbbiakban Szalmási József polgármester kérte a jelenlévőket, hogy ösztökéljék, buzdítsák a választópolgárokat arra, hogy minél többen menjenek el szavazni, vegyenek részt 2019. május 26 napján az Európai Parlament tagjainak választásán. A részvételi arány nagyon lényeges, minél magasabb legyen az.

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**

**Balogh József Csordás Zoltánné**

**önkormányzati képviselő önkormányzati képviselő**